व्हांगानूई नदी
व्हांगानूई नदी (Whanganui River), जिसे वांगानूई नदी भी उच्चारित करा जाता है, न्यूज़ीलैण्ड के उत्तर द्वीप की एक प्रमुख नदी है जो उस देश की तीसरी सबसे लम्बी नदी भी है। यह न्यूज़ीलैण्ड के मूल माओरी समुदाय के लिए पारम्परिक व धार्मिक महत्व रखती है। मार्च २०१७ में इस नदी को विधिक व्यक्तित्व प्राप्त होने का दर्जा दे दिया गया, यानि न्यायिक रूप से इस नदी को वही अधिकार प्राप्त हैं जो किसी मानव को हैं। यदि कोई इस नदी को प्रदूषित करता है या अन्य हानि पहुँचाने का प्रयास करता है तो उस पर कानून की वही प्रतिक्रिया होगी जो किसी मानव को क्षति पहुँचाने पर होती।